ALL จัดพิธีเทปูนปิดโครงสร้างอาคาร “ดิ เอ็กเซล ไฮด์อะเวย์”
ALL จัดพิธีเทปูนปิดโครงสร้างอาคาร "ดิ เอ็กเซล ไฮด์อะเวย์" สุขุมวิท 50
11 มี.ค. 2563

นายธนากร ธนวริทธิ์ ประธานเจ้าหน้าที่บริหาร บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL พร้อมด้วยทีมผู้บริหารฝ่ายก่อสร้างและผู้บริหารบริษัทรับเหมาหลัก จัดพิธีเทปูนปิดโครงสร้างอาคาร โครงการ ดิ เอ็กเซล ไฮด์อะเวย์ สุขุมวิท 50 คอนโด Low Rise สูง 8 ชั้น 4 อาคาร รวม 772 ยูนิต คอนโดคุณภาพเหมาะสำหรับการอยู่อาศัย โดดเด่นด้วยทำเลที่ตั้ง เดินทางสะดวกเพียง 5 นาที จาก BTS สถานีอ่อนนุช ใกล้ทางขึ้น – ลงทางด่วนเฉลิมมหานคร และทางด่วนรามอินทรา – อาจณรงค์ พร้อมสิ่งอำนวยความสะดวกครบครัน เช่น สระว่ายน้ำ 2 สระที่เชื่อมต่อกันยาวกว่า 50 เมตร
ทั้งนี้ โครงสร้างอาคารแล้วเสร็จ 100% ในโอกาสนี้ คณะผู้บริหารได้ตรวจเยี่ยมความคืบหน้างานในส่วนอื่นด้วย เพื่อเตรียมดำเนินการส่งมอบให้ลูกค้าต่อไป